
Ministru kabineta noteikumi Nr. 102
Rīgā 2025. gada 18. februārī (prot. Nr. 7 13. §)
Grozījumi Ministru kabineta 2023. gada 19. decembra noteikumos Nr. 811 "Eiropas Savienības kohēzijas politikas programmas 2021.–2027. gadam 1.1.1. specifiskā atbalsta mērķa "Pētniecības un inovāciju kapacitātes stiprināšana un progresīvu tehnoloģiju ieviešana kopējā P&A sistēmā" 1.1.1.8. pasākuma "Doktorantūras granti" īstenošanas noteikumi"
Izdoti saskaņā ar Eiropas Savienības fondu 2021.–2027. gada plānošanas perioda vadības likuma 19. panta 6. un 13. punktu
· Izdarīt Ministru kabineta 2023. gada 19. decembra noteikumos Nr. 811 "Eiropas Savienības kohēzijas politikas programmas 2021.–2027. gadam 1.1.1. specifiskā atbalsta mērķa "Pētniecības un inovāciju kapacitātes stiprināšana un progresīvu tehnoloģiju ieviešana kopējā P&A sistēmā" 1.1.1.8. pasākuma "Doktorantūras granti" īstenošanas noteikumi" (Latvijas Vēstnesis, 2023, 247. nr.; 2024, 132. nr.) šādus grozījumus:
· 1. Izteikt 7.1. apakšpunktu šādā redakcijā:
· "7.1. iekšējais pētniecības un attīstības personāls (skaits):
· 7.1.1. pētnieki (zinātnieki un citi profesionāļi) – doktora grāda ieguvēji;
· 7.1.2. pētniecības un attīstības tehniskais personāls, tai skaitā pētniecības un attīstības atbalsta personāls:
· 7.1.2.1. doktora grāda ieguvēji;
· 7.1.2.2. doktoranti un doktora grāda pretendenti;
· 7.1.2.3. pētniecības un attīstības atbalsta personāls;".
· 2. Izteikt 7.2. apakšpunktu šādā redakcijā:
· "7.2. iekšējais pētniecības un attīstības personāls (pilna laika ekvivalents):
· 7.2.1. pētnieki (zinātnieki un citi profesionāļi) – doktora grāda ieguvēji;
· 7.2.2. pētniecības un attīstības tehniskais personāls, tai skaitā pētniecības un attīstības atbalsta personāls:
· 7.2.2.1. doktora grāda ieguvēji;
· 7.2.2.2. doktoranti un doktora grāda pretendenti;
· 7.2.2.3. pētniecības un attīstības atbalsta personāls;".
· 3. Svītrot 7.3. apakšpunktu.
· 4. Svītrot 7.4. apakšpunktu.
· 5. Izteikt 7.5. apakšpunktu šādā redakcijā:
· "7.5. publikācijas Web of Science un SCOPUS (skaits);".
· 6. Izteikt 18.5. apakšpunktu šādā redakcijā:
· "18.5. Rīgas Stradiņa universitāte;".
· 7. Izteikt 18.6. apakšpunktu šādā redakcijā:
· "18.6. Rīgas Tehniskā universitāte, kas projektu īsteno kopīgi ar Rēzeknes Tehnoloģiju akadēmiju kā projekta sadarbības partneri;".
· 8. Izteikt 26.1. apakšpunktu šādā redakcijā:
· "26.1. šo noteikumu 18.1., 18.2., 18.3., 18.5. un 18.7. apakšpunktā minētie finansējuma saņēmēji noslēdz sadarbības līgumu ar vēl vismaz vienu projekta sadarbības partneri, kas nav šo noteikumu 18.2. un 18.7. apakšpunktā minētie finansējuma saņēmēja sadarbības partneri;".
· 9. Izteikt 46. punktu šādā redakcijā:
· "46. Finansējuma saņēmējs un projekta sadarbības partneris projekta īstenošanas laikā nodrošina interešu konflikta neesību saskaņā ar Eiropas Parlamenta un Padomes 2024. gada 23. septembra Regulas (ES, Euratom) 2024/2509 par finanšu noteikumiem, ko piemēro Savienības vispārējam budžetam (pārstrādāta redakcija), 61. panta prasībām un publisko iepirkumu reglamentējošajiem normatīvajiem aktiem, kā arī paraksta interešu konflikta neesības apliecinājumu."

	Ministru prezidente
	(paraksts*)
	E. Siliņa

	Izglītības un zinātnes ministre
	(paraksts*)
	A. Čakša


* Dokuments ir parakstīts ar drošu elektronisko parakstu

